Diari Oficial de la Generalitat Valenciana


Sumari del DOGV 3668, del 18-01-2000 (1999/10084)

ORDRE de 24 de novembre de 1999, de la Conselleria de Cultura, Educació i Ciència, per la qual s’implanta l’especialitat de guitarra en el Conservatori Professional de Música Mariano Pérez Sánchez de Requena.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10867


Data del document
:   24-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Requena

ORDRE de 24 de novembre de 1999, de la Conselleria de Cultura, Educació i Ciència, per la qual s'implanta l'especialitat de guitarra en el Conservatori Professional de Música Mariano Pérez Sánchez de Requena. [1999/M10935]
  
El Decret 25/1993, de 30 de desembre, publicat en el Diari Oficial de la Generalitat Valenciana de 21 de gener, va incorporar en la xarxa de centres públics el Conservatori Elemental Municipal de Requena, transformat en conservatori professional per Decret 88/1995, DOGV de 29 de maig de 1995.
  
L'Ordre de 26 de juny de 1995, DOGV de 4 de setembre, va disposar el funcionament del conservatori professional i va implantar determinats ensenyaments de grau elemental i mitjà. Estos ensenyaments es varen ampliar per Ordre de 20 d'octubre de 1998, DOGV de 9 de desembre de 1998.
  
La direcció del conservatori va sol·licitar, al seu dia, la implantació de l'especialitat de guitarra per a atendre la demanda d'estos ensenyaments, petició que disposa de l'informe favorable de la Direcció Territorial de Cultura i Educació de València i del Servei de Planificació Educativa de la Direcció General de Centres Docents.
  
En virtud d'això i fent ús de les atribucions que em conferix el Decret 133/1999, de 30 de juliol, del president de la Generalitat Valenciana i l'article 35 de la Llei 5/1983, de 30 de desembre, de Govern Valencià
  
ORDENE
  
Primer
  
S'implanta en el Conservatori Professional de Música Mariano Pérez Sánchez de Requena, codi 46684299, l'especialitat de grau elemental i mitjà de Guitarra.
  
Segon
  
L'especialitat instrumental implantada està establida en el Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà dels ensenyaments de Música, BOE de 27 d'agost, i en el Decret 151/1993, de 17 d'agost, del Govern Valencià , pel qual s'establix el currículum dels graus elemental i mitjà de Música i es regula l'accés als mencionats graus, DOGV 2.094.
  
Tercer
  
La implantació efectiva de l'especialitat autoritzada s'entén subordinada a l'existència de dotacions.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Es faculta les direccions generals de Centres Docents, d'Ordenació i Innovació Educativa i Política Lingüística, de Personal i Secretaria General, perquè en l'àmbit de les seues respectives competències adopten les mesures necessàries per al compliment d'allò que es disposa en esta ordre.
  
Segona
  
Esta disposició entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes acadèmics s'entendran referits l'inici del curs escolar 1999/2000.
  
València, 24 de novembre de 1999
  
El conseller de Cultura, Educació i Ciència,
  
MANUEL TARANCÓN FANDOS